सुर्खियों में आया हाईवे तो पीडब्लूडी ने ली सुध, पैच वर्क शुरू
शहरके अंदर से गुजरने वाले हाइवे की आखिरकार सुध ले ली गई है। हाइवे की बदहाली सुर्खियों में आने के बाद लोक निर्माण विभाग ने इसकी मरम्मत का कार्य शुरू किया है। विभाग द्वारा हाईवे पर गड्ढों पर तारकोल के पैच लगाए गए। हालांकि इन्हें लगाने के तरीके को लेकर विवाद हो गया। पार्षद प्रतिनिधि और दुकानदारों ने इसका विरोध किया। उन्होंने कहा कि जिस तरीके से पैच लगाए जा रहे हैं, यह कुछ ही दिन चलेंगे।
बता दें कि बाइपास बनने के बाद से अंदर से जाने वाले हाइवे के बुरे दिन शुरू हो गए। भाईजी होटल से लेकर लघु सचिवालय तक हाइवे में जगह जगह पर गड्ढे हो गए। गड्ढे भी ऐसे कि इनसे रोड़ी बजरी बाहर निकल आई। पिछले सप्ताह हाइवे की बदहाली सुर्खियां बनी तो लोक निर्माण विभाग जागा। विभाग ने गड्ढों को भरने के लिए अब पैच वर्क शुरू किया है। हालांकि इन्हें लेकर विवाद हो गया। वार्ड 18 के पार्षद प्रतिनिधि सीमांत चौधरी ने मौके पर पहुंचकर इनका विरोध किया। उन्होंने कहा कि जिस तरीके से पैच लगाए जा रहे हैं, यह अधिक दिन नहीं चलेंगे।
गौरतलब है कि बाइपास के निर्माण से पहले हाइवे की देखरेख एनएचएआई के हाथ में थी। बाइपास चालू होने के साथ ही एनएचएआई ने इस रोड को लोक निर्माण विभाग की राष्ट्रीय राजमार्ग डिविजन को सौंप दिया। लेकिन विभाग ने जवाब दिया कि इस रोड के एक बार के निर्माण का खर्च जब तक एनएचएआई नहीं देता, तब तक उनके पास आधिकारिक रूप से ट्रांसफर नहीं होगा। दोनों विभागों की इस जद्दोजहद में इस हाइवे से गुजरने वाले वाहन चालकों को नुकसान उठाना पड़ रहा है। जगह-जगह हुए गड्ढों के कारण हाइवे पर वाहन चलाना ही दूभर हो गया है।
सरकार के निर्देश हैं-एसडीओ
^सरकारके निर्देशानुसार कार्य हो रहा है। हाइवे पर तारकोल के पैच लगाए जा रहे हैं। 15 लाख रुपए की लागत से यह कार्य हो रहा है। पैच में कोई कमी रहेगी तो दोबारा ठीक करवा देंगे। तीन-चार बार पत्थर से गड्ढे भरे गए हैं। हम कार्य तो करवा रहे हैं। समस्या है तो हमें आकर बताएं। जेबीचोपड़ा, एसडीओ, लोक निर्माण विभाग
इसकी शिकायत करेंगे: सीमांत
^बजरीडालकर टांके लगाने का कार्य हो रहा है। ऐसे यह रोड जल्दी ही उखड़ जाएगी। गड्ढों को भरकर फिर टांके लगाए जाएं। एक बारिश में ही रोड फिर से उखड़ जाएगी। मौके पर विभाग का कोई अधिकारी नहीं है। इसके खिलाफ उच्च स्तर पर शिकायत करेंगे और आरटीआई लगा कर जानकारी लेंगे। सीमांतचौधरी, पार्षद प्रतिनिधि
तोशाम चुंगी के पास शहर के अंदर से गुजरने वाले हाईवे की मरम्मत करते कर्मचारी।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva